গত ছয় দিনের পরিসংখ্যানে দেখা যায়, নির্বাচনী প্রচারণার প্রথম দিন ২৫ এপ্রিল আঠা দিয়ে প্রার্থীর নির্বাচনী পোস্টার লাগানোর ঘটনায় এক যুবককে পাঁচ হাজার টাকা জরিমানা করা হয়েছে। ২৬ এপ্রিল কোনো ঘটনা না ঘটলেও ২৭ এপ্রিল আচরণবিধি লঙ্ঘনের চারটি পৃথক ঘটনায় চারজনকে অর্থদণ্ড করা হয়েছে। ২৮ এপ্রিল আচরণবিধি লঙ্ঘনের ছয়টি পৃথক ঘটনায় ছয়জনকে অর্থদণ্ড করা হয়েছে। আচরণবিধি লঙ্ঘনের ঘটনা পর্যায়ক্রমে বৃদ্ধি পাওয়ায় ভ্রাম্যমাণ আদালত নির্বাচনী এলাকায় পৃথক অভিযান চালিয়ে ২৯ এপ্রিল সাতটি ঘটনায় সাতজনকে এবং ৩০ এপ্রিল ১১টি ঘটনায় ১১ জনকে অর্থদণ্ড করা হয়েছে। এ সময় অবৈধভাবে ব্যবহার করায় মাইক ও ব্যানারসহ বিভিন্ন মালামাল জব্দ করা হয়েছে।